am nami simer am pool gsi. ds wasser isch schön warm. aber da no öppis, i muess grad wider lache weni das schribe. d kinder neopren sige schiens im pool verbote, weiss niemer eigentich warum, aber äs isch äbe so. wo du 4 kiddis im länge neopren si am bade gsi, isch du dr muratori vor boustell sofort da gsi u het im nä nid ganz so  schöne ton gseit, das es äbä verbote sigi. die vier kiddis hei nä nume so läng agluegt heis aber du tschegget u heise abzoge. dr muratori het das äuä falsch verstande u isch du ad reception ga versterchig hole. u was für eini. är isch öppe 2 meter gross ca 49kg het ä churzi igel frisur ä chugeli rundi brülle latzhose u so nä art wanderschuh gha. ü är isch ja öpper ganz wichtigs het me gmeint (aber das isch äbe nid so). mit em stächschritt vo 1,5 meter distanz vom einte zum andere fuss isch är düre igang düre  cho u latschet doch samt de schuh dürs fuessbecki düre. auso i ha ja nümme chönne vor lache. aber är isch ganz streng witer glüffe u isch zu den kiddis wo scho lengstens wider am bade si gsi ga diskutiere. obwohl si dr azug scho lang nümme hei anne gha. siner pflotschnasse schueh het är zwöi drü mau usgschüttlet wiä ä nasse hund u isch wider zrug ids büro. äs git scho komischi mönsche uf dere wäut.